Synthesis Live

Synthesis Live הוא סיבוב הופעות של להקת הרוק האמריקאית אוונסנס, הנתמך על ידי אלבום האולפן הרביעי של הלהקה, Synthesis (2017). זה היה הסיבוב הראשון בו הלהקה כללה תזמורת. הסיבוב כלל 60 קונצרטים בערים שונות ברחבי צפון אמריקה בשנים 2017 ו-2018, 4 קונצרטים באוקיאניה ו-18 קונצרטים באירופה בשנת 2018.

רקע 
הלהקה הודיעה על סיבוב ההופעות ב-14 באוגוסט 2017, בסרטון שפורסם בחשבון הפייסבוק הרשמי שלה. נחשף כי תצטרף אליהם תזמורת שתבצע גרסאות מעובדות מחדש של כמה משיריהם הידועים הכלולים באלבום האולפן הרביעי שלהם, Synthesis (2017). בכל עיר בסיבוב ההופעות, מצטרפת תזמורת מקומית המנוצחת על ידי מנצחת המופע, סוזי סיטר. לדברי סולנית הלהקה איימי לי, המטרה מאחורי הופעות הסיבוב הייתה להדגיש את הביצוע הקולי, הרגשות והסיפורים שמאחורי מילות השירים של הלהקה. עם רכישת כרטיסים להופעות, קיבלו הרוכשים הורדה בחינם של האלבום יחד עם הורדה מיידית של הגרסה המעובדת מחדש של "Bring Me to Life" הכלולה ב-Synthesis.

ב-7 במרץ 2018 הוכרז כי הכנרית לינדסי סטירלינג, תצטרף לסיבוב ההופעות ותנגן ביחד עם הלהקה לקראת החלק השני בסיבוב ההופעות בצפון אמריקה. סרטון טיזר שמציג את סטירלינג כמעריצת אוונסנס אובססיבית יצא ברחבי המדיה החברתית כדי לפרסם את סיבוב הקיץ הקרוב. שני האמנים התחלפו זה עם זה במי ילווה את השני בכל הופעה.

רשימת השירים 
פתיחת התזמורת

 "La Strada" (מאת נינו רוטה)
 "La Chasse" (מאת וולפגנג אמדאוס מוצרט)
 "Pavane" (מאת גבריאל פאורה)
 "סונאטת אור ירח" (מאת לודוויג ואן בטהובן)
 "Lacrimosa" (מאת וולפגנג אמדאוס מוצרט)
 "Sally's Song" (מאת דני אלפמן)

אוונסנס עם תזמורת

 "Overture"
 "Never Go Back"
 "Lacrymosa"
 "End of the Dream"
 "My Heart Is Broken"
 "Lithium"
 "Bring Me to Life"
 "Unraveling"
 "Imaginary"
 "Secret Door"
 "Across the Universe" (קאבר לביטלס, נוגן בחלק השני בסיבוב ההופעות בצפון אמריקה)
 "Hi-Lo" (עם לינדסי סטירלינג בחלק השני בסיבוב ההופעות בצפון אמריקה)
 " Lost in Paradise"
 "Your Star"
 "My Immortal"
 "The In-Between"
 " Imperfection"

הדרן

 "Speak to Me"
 "Good Enough"
 "Swimming Home" / "Weight of the World"

בלילה הראשון של סיבוב ההופעות, בתיאטרון פרל, לאס וגאס, 14 באוקטובר, "Speak to Me" לא בוצע. החל מ-30 בנובמבר בוצע השיר "Weight of the World" במקום "Swimming Home".  "Palladio / No More Tears / Alive" מאש-אפ של אוזי אוסבורן וסיה, בוצעו על ידי הן אוונסנס ולינדסי סטירלינג החל מ-7 ביולי 2018.

אלבום הופעה 
ב-8 באוגוסט 2018, חברת התקליטים Eagle Rock Entertainment הודיעה על Synthesis Live בתקליטור עם DVD או Blu-ray והורדה דיגיטלית שתצא באופן מקוון ב-12 באוקטובר 2018. סרט הקונצרט צולם במהלך סיבוב הופעותיהם בסתיו 2017 בתיאטרון פוקסוודס קזינו בקונטיקט ובוים על ידי פ. ר. בראון ונערך על ידי דמיאן טיילור. הסט מכיל את כל הקונצרט עם תזמורת חיה וכלל את הווידאו המוזיקלי ל-"Hi-Lo".

תאריכי הופעות

תאריכים שבוטלו 
הקונצרט בבריזביין היה אמור להתרחש במקור ב-11 בפברואר, במרכז הבידור של בריזביין, אך התאריך הוקדם ל-10 בפברואר והועבר למרכז הכנסים והתערוכות בריזביין.

צוות 
אוונסנס
 איימי לי - שירה עיקרית, קלידים, פסנתר
 טים מק'קורד - גיטרה בס
 וויל האנט - תופים
 טרוי מקלוהורן - גיטרה מובילה
 ג'ן מג'ורה - גיטרה מקצב, תרמין, שירה ליווי

הערות שוליים 

סיבובי הופעות מ-2017
סיבובי הופעות מ-2018
סיבובי הופעות של אוונסנס
סיבובי הופעות באוסטרליה
סיבובי הופעות בארצות הברית
סיבובי הופעות בממלכה המאוחדת
סיבובי הופעות בצרפת
סיבובי הופעות בקנדה